पेयजल के लिए सर्दी में ही 14,500 गांव संकटग्रस्त
जयपुर| प्रदेशमें अभावग्रस्त घोषित इलाकों को पानी के लिहाज से भी संकटग्रस्त माना गया है। 19 जिलों को सर्दी से ही अभावग्रस्त मानते हुए पानी के हालात भी सही करने के निर्देश दिए गए हैं। जलदाय विभाग ने इस संबंध में आपदा राहत विभाग की रिपोर्ट के अनुसार प्रभावित जिलों में हालात पर नजर रखने के निर्देश अफसरों को दिए हैं। सर्दी से ही राजस्थान के हालात ऐसे हैं तो गर्मी के दौरान की स्थिति का आकलन किया जा सकता है। राजस्थान के 14 हजार पांच सौ गांव अभाव ग्रस्त घोषित किए गए हैं। अकालग्रस्त गांवों के हालात इस कदर बुरे हैं कि राजधानी जयपुर, बाड़मेर सहित 14 जिलों में तो 25 फीसदी से अधिक गांव-ढाणियों में अकाल के हालात हैं। बाड़मेर जिले के 2206 गांवों में अकाल के हालात हैं। जयपुर के भी 603 गांवों मेंं अकाल के कारण पानी का संकट अभी से पैदा हो गया है। जलदाय विभाग के चीफ इंजीनियर (ग्रामीण) ने नए निर्देशों मेंं कलेक्टर्स को लिखा है कि अभावग्रस्त इलाकों में आपदा राहत फंड में पानी के लिए फंड की व्यवस्था सुनिश्चित की जाएं।
यह है हालात
जिलाप्रभावित गांव
अजमेर541
बांसवाड़ा 1514
बारां 1070
बाड़मेर 2206
भीलवाड़ा 1126
चित्तौडगढ 94
चूरू 249
डूंगरपुर 988
हनुमानगढ़ 100
जयपुर 603
जैसलमेर 114
जालौर 407
झूंझुनू 130
जोधपुर 527
नागौर 139
पाली 291
राजसमंद 1063
उदयपुर 2498
प्रतापगढ़ 827
hin_Deva hin_Deva hin_Deva bho_Deva bho_Deva bho_Deva mai_Deva bho_Deva bho_Deva awa_Deva kas_Deva bho_Deva awa_Deva mai_Deva mai_Deva bho_Deva mai_Deva mai_Deva awa_Deva mai_Deva mai_Deva mai_Deva awa_Deva